Tužba podnesena 21. veljače 2023. – PAN Europe/Komisija
(predmet T-104/23)
Jezik postupka: engleski
Stranke
Tužitelj: Pesticide Action Network Europe (PAN Europe) (Bruxelles, Belgija) (zastupnik: A. Bailleux, odvjetnik)
Tuženik: Europska komisija
Tužbeni zahtjev
Tužitelj od Općeg suda zahtijeva da:
poništi Komisijinu odluku od 12. prosinca 2022., dostavljenu tuženiku 13. prosinca 2022., o djelomičnom odbijanju ponovnog zahtjeva u skladu s člankom 7. stavkom 2. Uredbe (EZ) br. 1049/2001 Europskog parlamenta i Vijeća; 1
naloži Komisiji snošenje troškova postupka.
Tužbeni razlozi i glavni argumenti
Tužitelj se u prilog tužbi poziva na jedan tužbeni razlog, navodeći da se Komisijinom odlukom povređuju:
članak 2. stavak 1., članak 4. stavak 2. druga alineja i članak 4. stavak 3. drugi podstavak Uredbe br. 1049/2001; i
članak 6. stavak 1. Uredbe (EZ) br. 1367/2006 Europskog parlamenta i Vijeća.1
Točnije, Komisijinu odluku treba poništiti u mjeri u kojoj se njome uskraćuje pristup dokumentima na temelju nezakonite primjene iznimaka koje se odnose na zaštitu sudskih postupaka (članak 4. stavak 2. druga alineja Uredbe br. 1049/2001) i procesa odlučivanja (članak 4. stavak 3. drugi podstavak Uredbe br. 1049/2001).
____________
1 Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001., L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.)
1 Uredba (EZ) br. 1367/2006 Europskog parlamenta i Vijeća od 6. rujna 2006. o primjeni odredaba Aarhuške konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša na institucije i tijela Zajednice (SL 2006., L 264, str. 13.) (SL, posebno izdanje na hrvatskom jeziku, poglavlje 15., svezak 20., str. 29.)